CELEX: 32014D0057
Language: da
Date: 2014-02-04 00:00:00
Title: 2014/57/EU: Kommissionens afgørelse af 4. februar 2014 om Ungarns meddelelse af en national overgangsplan i henhold til artikel 32 i Europa-Parlamentets og Rådets direktiv 2010/75/EU om industrielle emissioner (meddelt under nummer C(2014) 502)

6.2.2014   
            
            
               DA
            
            
               Den Europæiske Unions Tidende
            
            
               L 36/15
            
         
      KOMMISSIONENS AFGØRELSE
   
   af 4. februar 2014
   om Ungarns meddelelse af en national overgangsplan i henhold til artikel 32 i Europa-Parlamentets og Rådets direktiv 2010/75/EU om industrielle emissioner
   (meddelt under nummer C(2014) 502)
   (Kun den ungarske udgave er autentisk)
   (2014/57/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) (1), særlig artikel 32, stk. 5, andet afsnit, og
   ud fra følgende betragtninger:
   
               (1)
            
            
               Ungarn forelagde i overensstemmelse med artikel 32, stk. 5, første afsnit, i direktiv 2010/75/EU Kommissionen sin nationale overgangsplan ved brev af 18. december 2012, som Kommissionen modtog i form af en e-mail den 28. december 2012 (2).
            
         
               (2)
            
            
               I forbindelse med sin vurdering af, om den nationale overgangsplan er fuldstændig, konstaterede Kommissionen at der manglede vigtige oplysninger for flere af de anlæg, der indgik i overgangsplanen, som f.eks. datoen for første godkendelse, brændselsforbruget, den gennemsnitlige årlige røggasmængde og det referenceiltindhold, der er anvendt til beregningerne. Desuden stemte visse af de anlæg, der indgik i overgangsplanen, ikke overens med dem, de ungarske myndigheder havde opført i den emissionsopgørelse, som de forelagde i 2010 i henhold til Europa-Parlamentets og Rådets direktiv 2001/80/EF (3).
            
         
               (3)
            
            
               Ved brev af 12. juni 2013 (4) bad Kommissionen de ungarske myndigheder om at sende de manglende oplysninger udspecificeret for de enkelte anlæg, at redegøre for begrundelsen for at inkludere et bestemt anlæg i overgangsplanen og at løse spørgsmålet om manglende overensstemmelse mellem overgangsplanen og emissionsopgørelsen i henhold til direktiv 2001/80/EF.
            
         
               (4)
            
            
               De ungarske myndigheder sendte de ønskede oplysninger og præciseringer pr. e-mail af 25. juni 2013 (5).
            
         
               (5)
            
            
               Efter at have gennemgået overgangsplanen igen og de supplerende oplysninger, sendte Kommissionen endnu et brev til de ungarske myndigheder den 13. september 2013 (6), hvori den bad dem bekræfte, at reglerne om sammenlægning af udledninger i artikel 29 i direktiv 2010/75/EU var blevet anvendt korrekt, og om at præcisere, hvordan man har beregnet den gennemsnitlige årlige røggasmængde og hvordan bidraget til lofterne i overgangsplanen var beregnet for de anlæg, som var blevet udvidet i referenceperioden 2001-2010. Kommissionen bad også om at få præciseret begrundelsen for anvendelsen af bestemte emissionsgrænseværdier for to anlæg.
            
         
               (6)
            
            
               Pr. e-mail af 23. september 2013 (7) meddelte de ungarske myndigheder Kommissionen, at et anlæg var taget ud af overgangsplanen og bekræftede, at reglerne om sammenlægning af udledninger i artikel 29 i direktiv 2010/75/EU var blevet anvendt korrekt på de øvrige anlæg. De ungarske myndigheder præciserede også, hvilken metode der var anvendt til beregning af røggasmængden for de enkelte typer brændsel, fremlagde begrundelse for anvendelsen af bestemte emissionsgrænseværdier og korrigerede visse ukorrekte oplysninger.
            
         
               (7)
            
            
               Ved brev af 4. oktober 2013 (8) bad Kommissionen om yderligere præciseringer af de oplysninger og den metode, der er anvendt til beregning af den gennemsnitlige årlige røggasmængde for fem anlæg; de ungarske myndigheder sendte disse oplysninger ved brev af 10. oktober 2013 (9). Efter at have gennemgået de fremsendte oplysninger og i forbindelse med to anlæg konstateret, at der fortsat var visse uoverensstemmelser, bad Kommissionen ved brev af 15. oktober 2013 (10) de ungarske myndigheder om endnu en gang at kontrollere beregningerne for disse to anlæg.
            
         
               (8)
            
            
               Ved brev af 18. oktober 2013 (11) sendte de ungarske myndigheder korrigerede oplysninger om den gennemsnitlige årlige røggasmængde for de to pågældende anlæg samt en redegørelse herfor, hvilket er i overensstemmelse med Kommissionens gennemførelsesafgørelse 2012/115/EU (12).
            
         
               (9)
            
            
               Den nationale overgangsplan er derfor blevet vurderet af Kommissionen i overensstemmelse med artikel 32, stk. 1, 3 og 4, i direktiv 2010/75/EU og gennemførelsesafgørelse 2012/115/EU.
            
         
               (10)
            
            
               Kommission har navnlig undersøgt pålideligheden og korrektheden af de oplysninger, fremskrivninger og beregninger, der er anvendt til at bestemme bidraget til de i den nationale overgangsplan fastsatte emissionslofter fra hvert af de deraf omfattede fyringsanlæg, og den har undersøgt, om planen indeholder målsætninger og relaterede mål, foranstaltninger og tidsplaner, der bidrager til at opfylde disse målsætninger, og en overvågningsmekanisme til vurdering af overholdelse af reglerne i fremtiden.
            
         
               (11)
            
            
               Hvad angår de supplerende oplysninger, der er indsendt, konstaterede Kommissionen desuden, at emissionslofterne for årene 2016 og 2019 var beregnet ved hjælp af de relevante data og formler, og at beregningerne var korrekte. Ungarn har givet tilstrækkelige oplysninger om de foranstaltninger, der vil blive iværksat for at overholde emissionslofterne og foretage overvågning og rapportering til Kommissionen om gennemførelsen af den nationale overgangsplan.
            
         
               (12)
            
            
               Kommissionen finder det godtgjort, at de ungarske myndigheder har taget hensyn til de bestemmelser, der er anført i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU.
            
         
               (13)
            
            
               Gennemførelsen af den nationale overgangsplan bør ikke berøre anden gældende national ret og EU-ret. I forbindelse med fastsættelsen af individuelle godkendelsesvilkår for de fyringsanlæg, der er omfattet af den nationale overgangsplan, bør de ungarske myndigheder navnlig sikre, at kravene i bl.a. Europa-Parlamentets og Rådets direktiv 2010/75/EU, Europa-Parlamentets og Rådets direktiv 2008/50/EF (13) og Europa-Parlamentets og Rådets direktiv 2001/81/EF (14), ikke bringes i fare.
            
         
               (14)
            
            
               I henhold til artikel 32, stk. 6, i direktiv 2010/75/EU skal Ungarn underrette Kommissionen om eventuelle senere ændringer af den nationale overgangsplan. Kommissionen bør vurdere, om sådanne ændringer er i overensstemmelse med bestemmelserne i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU —
            
         VEDTAGET DENNE AFGØRELSE:
   Artikel 1
   1.   På grundlag af artikel 32, stk. 1, 3 og 4, i direktiv 2010/75/EU og gennemførelsesafgørelse 2012/115/EU, er der ingen indvendinger imod den nationale overgangsplan, som Ungarn meddelte Kommissionen den 28. december 2012 i henhold til artikel 32, stk. 5, i direktiv 2010/75/EU, som ændret i overensstemmelse med de supplerende oplysninger, der blev fremsendt den 25. juni 2013, den 23. september 2013, den 10. oktober 2013 og den 18. oktober 2013 (15).
   2.   Listen over anlæg, der er omfattet af den nationale overgangsplan, de forurenende stoffer, for hvilke de pågældende anlæg er dækket, og de gældende emissionslofter er fastsat i bilaget.
   3.   De ungarske myndigheders gennemførelse af den nationale overgangsplan fritager ikke Ungarn for at overholde bestemmelserne i direktiv 2010/75/EU om emissionerne fra de enkelte fyringsanlæg, der er omfattet af planen, og i anden relevant EU-miljølovgivning.
   Artikel 2
   Kommissionen vurderer, om eventuelle senere ændringer af den nationale overgangsplan, som Ungarn giver meddelelse om i fremtiden, er i overensstemmelse med bestemmelserne i artikel 32, stk. 1, 3 og 4, i direktiv 2010/75/EU og i gennemførelsesafgørelse 2012/115/EU.
   Artikel 3
   Denne afgørelse er rettet til Ungarn.
   
      Udfærdiget i Bruxelles, den 4. februar 2014.
      
         
            På Kommissionens vegne
         
         Janez POTOČNIK
         
         
            Medlem af Kommissionen
         
      
   
   
      (1)  EUT L 334 af 17.12.2010, s. 17.
   
      (2)  Ares(2013)39579.
   
      (3)  Europa-Parlamentets og Rådets direktiv 2001/80/EF af 23. oktober 2001 om begrænsning af visse luftforurenende emissioner fra store fyringsanlæg (EFT L 309 af 27.11.2001, s. 1).
   
      (4)  Ares(2013)1636798.
   
      (5)  Ares(2013)2534653.
   
      (6)  Ares(2013)3046477.
   
      (7)  Ares(2013)3104260.
   
      (8)  Ares(2013)3192470.
   
      (9)  Ares(2013)3231192.
   
      (10)  Ares(2013)3248262.
   
      (11)  Ares(2013)3283963.
   
      (12)  Kommissionens gennemførelsesafgørelse 2012/115/EU af 10. februar 2012 om fastsættelse af regler for de nationale overgangsplaner, der er omhandlet i Europa-Parlamentets og Rådets direktiv 2010/75/EU om industrielle emissioner (EUT L 52 af 24.2.2012, s. 12).
   
      (13)  Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa (EUT L 152 af 11.6.2008, s. 1).
   
      (14)  Europa-Parlamentets og Rådets direktiv 2001/81/EF af 23. oktober 2001 om nationale emissionslofter for visse luftforurenende stoffer (EFT L 309 af 27.11.2001, s. 22).
   
      (15)  Den konsoliderede udgave af den nationale overgangsplan blev registreret af Kommissionen den 6. december 2013 under registreringsnummer Ares(2013)3656219.
   
      BILAG
      
         Liste over anlæg omfattet af den nationale overgangsplan
      
      
                  Nummer
               
               
                  Anlæggets betegnelse i den nationale overgangsplan
               
               
                  Samlet nominel indfyret termisk effekt pr. 31.12.2010
                  (MW)
               
               
                  Forurenende stoffer omfattet af den nationale overgansplan
               
            
                  SO2
                  
               
               
                  NOx
                  
               
               
                  Støv
               
            
                  1
               
               
                  Bakonyi Erõmû Zrt. — P2 (T4. és T5. blokk)
               
               
                  264,3
               
               
                  √
               
               
                  √
               
               
                  √
               
            
                  2
               
               
                  ISD Power Kft. — P1 (T1. és T2. blokk)
               
               
                  90
               
               
                  √
               
               
                  √
               
               
                  √
               
            
                  3
               
               
                  ISD Power Kft. — P2 (T4., T5. és T6. blokk)
               
               
                  177
               
               
                  √
               
               
                  √
               
               
                  √
               
            
                  4
               
               
                  ISD Power Kft. — P3 (T7. és T8. blokk)
               
               
                  176
               
               
                  √
               
               
                  √
               
               
                  √
               
            
                  5
               
               
                  ISD Power Kft. — P4 (T9. blokk)
               
               
                  192
               
               
                  √
               
               
                  √
               
               
                  √
               
            
                  6
               
               
                  Alpiq Csepel Kft. — P1 (1. blokk)
               
               
                  419
               
               
                  —
               
               
                  √
               
               
                  —
               
            
                  7
               
               
                  Alpiq Csepel Kft. — P2 (2. blokk)
               
               
                  419
               
               
                  —
               
               
                  √
               
               
                  —
               
            
                  8
               
               
                  Budapesti Erőmű Zrt. — P14 (Kelenföldi erőmű 5.)
               
               
                  425
               
               
                  —
               
               
                  √
               
               
                  —
               
            
                  9
               
               
                  Budapesti Erőmű Zrt. — P6 (Újpesti erőmű 4.)
               
               
                  212
               
               
                  —
               
               
                  √
               
               
                  —
               
            
                  10
               
               
                  Budapesti Erőmű Zrt. — P4 (Újpesti erőmű 1. és 2.)
               
               
                  332
               
               
                  √
               
               
                  √
               
               
                  √
               
            
                  11
               
               
                  Mátrai Erőmű Zrt. — P2
               
               
                  1 063
               
               
                  √
               
               
                  —
               
               
                  √
               
            
                  12
               
               
                  Mátrai Erőmű Zrt. — P3
               
               
                  1 063
               
               
                  √
               
               
                  —
               
               
                  √
               
            
                  13
               
               
                  MVM MIFÜ Miskolci Fűtőerőmű Kft. — P2 (3. 4. és GT 1. blokk) (1)
                  
               
               
                  351,28
               
               
                  √
               
               
                  √
               
               
                  √
               
            
                  14
               
               
                  Dorogi Erőmű Kft. — P2 (T1. és T2. blokk)
               
               
                  73,3
               
               
                  √
               
               
                  √
               
               
                  √
               
            
                  15
               
               
                  Dorogi Erőmű Kft. — P3 (T3., T4., T5. és T7. blokk) (2)
                  
               
               
                  95,04
               
               
                  √
               
               
                  √
               
               
                  √
               
            
                  16
               
               
                  Győri Erőmű Kft. — P1 (T1., T5. és T7. blokk)
               
               
                  91
               
               
                  √
               
               
                  √
               
               
                  √
               
            
         
      
         Emissionslofter (ton)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1.-30.6.2020
               
            
                  SO2
                  
               
               
                  12 988
               
               
                  10 269
               
               
                  7 551
               
               
                  4 832
               
               
                  2 416
               
            
                  NOx
                  
               
               
                  3 967
               
               
                  3 602
               
               
                  3 236
               
               
                  2 871
               
               
                  1 436
               
            
                  Støv
               
               
                  1 159
               
               
                  923
               
               
                  688
               
               
                  452
               
               
                  226
               
            
         (1)  GT1 er i den nationale overgansplan kun dækket for NOx.
      
         (2)  T5 og T7 er i den nationale overgangsplan kun dækket for NOx.